‘Arm’ ma vermoor glo eie babaArgieffoto Sers. Yanga Ngcukana, woordvoerder van die polisie, het gesê die 32-jarige vrou is Maandag in hegtenis geneem nadat sy die baba glo met ŉ kussing versmoor het. “Die ma en haar baba was saam in die bed toe die ma die kind se ouma ingelig het dat die baba nie beweeg nie. Hulle het die polisie ontbied,” het Ngcukana gesê. “Met verdere ondervraging het die ma glo erken dat sy die kind met ŉ kussing versmoor het omdat sy gesukkel het om genoeg kos vir die kind in die hande te kry. Sy het gesê haar familie het haar nie gehelp om die kind groot te maak nie en sy was moeg om heeltyd die bure vir kos vir haar kind te vra.” Ngcukana het gesê die ma is in hegtenis geneem en aangekla van moord. Sy sal binnekort in die hof verskyn.